CELEX: 32010R0516
Language: et
Date: 2010-06-15 00:00:00
Title: Komisjoni määrus (EL) nr 516/2010, 15. juuni 2010 , teatava söödalisandi kasutamise alalise lubamise kohta  (EMPs kohaldatav tekst)

16.6.2010   
            
            
               ET
            
            
               Euroopa Liidu Teataja
            
            
               L 150/46
            
         KOMISJONI MÄÄRUS (EL) nr 516/2010,
   15. juuni 2010,
   teatava söödalisandi kasutamise alalise lubamise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eelkõige selle artiklit 3 ja artikli 9d lõiget 1,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.
            
         
               (2)
            
            
               Määruse (EÜ) nr 1831/2003 artiklis 25 on sätestatud üleminekumeetmed söödalisandite loataotluste jaoks, mis on esitatud vastavalt direktiivile 70/524/EMÜ enne määruse (EÜ) nr 1831/2003 kohaldamise kuupäeva.
            
         
               (3)
            
            
               Käesoleva määruse lisas sätestatud söödalisandi loataotlus on esitatud enne määruse (EÜ) nr 1831/2003 kohaldamise kuupäeva.
            
         
               (4)
            
            
               Esialgsed märkused, mis esitati kõnealuse taotluse kohta direktiivi 70/524/EMÜ artikli 4 lõike 4 kohaselt, edastati komisjonile enne määruse (EÜ) nr 1831/2003 kohaldamise kuupäeva. Seepärast käsitletakse nimetatud taotlust jätkuvalt direktiivi 70/524/EMÜ artikli 4 kohaselt.
            
         
               (5)
            
            
               Komisjoni määrusega (EÜ) nr 1458/2005 (3) on munakanade puhul ajutiselt lubatud kasutada ensüümpreparaati, mis sisaldab Aspergillus aculeatus’e (CBS 589.94) abil toodetud endo-1,3(4)-β-glükanaasi, Trichoderma longibrachiatum’i (CBS 592.94) abil toodetud endo-1,4-β-glükanaasi, Bacillus amyloliquefaciens’i (DSM 9553) abil toodetud α-amülaasi ja Trichoderma viride (NIBH FERM BP 4842) abil toodetud endo-1,4-β-ksülanaasi. Selle preparaadi kasutamiseks anti tähtajatu luba broilerkanade puhul komisjoni määrusega (EÜ) nr 358/2005 (4) ning nuumkalkunite puhul komisjoni määrusega (EÜ) nr 1284/2006 (5).
            
         
               (6)
            
            
               Kõnealuse ensüümpreparaadi kasutamise tähtajatu loa andmise toetuseks munakanade puhul on esitatud uusi andmeid.
            
         
               (7)
            
            
               Hindamine näitab, et direktiivi 70/524/EMÜ artiklis 3a kehtestatud tingimused nimetatud loa andmiseks on täidetud. Seega tuleks anda tähtajatu luba kõnealuse ensüümpreparaadi käesoleva määruse lisa kohaseks kasutamiseks.
            
         
               (8)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ensüümide rühma kuuluvat, lisas nimetatud preparaati lubatakse kasutada söödalisandina kõnealuses lisas ette nähtud tingimustel ja ilma ajaliste piiranguteta.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. juuni 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 270, 14.12.1970, lk 1.
   
      (2)  ELT L 268, 18.10.2003, lk 29.
   
      (3)  ELT L 233, 9.9.2005, lk 3.
   
      (4)  ELT L 57, 3.3.2005, lk 3.
   
      (5)  ELT L 235, 30.8.2006, lk 3.
   
      LISA
      
                  EÜ nr
               
               
                  Söödalisand
               
               
                  Keemiline valem, kirjeldus
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühikuid täissööda kilogrammi kohta
               
            
                  
                     Ensüümid
                  
               
            
                  E 1621
               
               
                  Endo-1,3(4)-β-glükanaas
                  EC 3.2.1.6
                  Endo-1,4-β-glükanaas
                  EC 3.2.1.4
                  α-amülaas
                  EC 3.2.1.1
                  Endo-1,4-β-ksülanaas
                  EC 3.2.1.8
               
               
                  Preparaadi koostis:
                  
                               
                           
                           
                              
                                 Aspergillus aculeatus’e abil toodetud endo-1,3(4)-β-glükanaas
                              (CBS 589.94),
                           
                        
                               
                           
                           
                              
                                 Trichoderma longibrachiatum’i abil toodetud endo-1,4-β-glükanaas
                              (CBS 592.94),
                           
                        
                               
                           
                           
                              
                                 Bacillus amyloliquefaciensi abil toodetud α-amülaas
                              (DSM 9553) ja
                           
                        
                               
                           
                           
                              
                                 Trichoderma viride abil toodetud endo-1,4-β-ksülanaas
                              (NIBH FERM BP4842),
                              kus minimaalne aktiivsus on järgmine:
                              
                                           
                                       
                                       
                                          endo-1,3(4)-β-glükanaasi puhul 10 000 U (1)/g,
                                       
                                    
                                           
                                       
                                       
                                          endo-1,4-β-glükanaasi puhul 120 000 U (2)/g,
                                       
                                    
                                           
                                       
                                       
                                          α-amülaasi puhul 400 U (3)/g,
                                       
                                    
                                           
                                       
                                       
                                          endo-1,4-β-ksülanaasi puhul 210 000 U (4)/g.
                                       
                                    
                        
               
                  Munakanad
               
               
                  —
               
               
                  Endo-1,3(4)-β-glükanaas
                  500 U
               
               
                   
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Soovituslik annus ühe kilogrammi täissööda kohta:
                              
                                           
                                       
                                       
                                          endo-1,3(4)-β-glükanaas: 500 – 1 500 U;
                                       
                                    
                                           
                                       
                                       
                                          endo-1,4-β-glükanaas: 6 000 – 18 000 U;
                                       
                                    
                                           
                                       
                                       
                                          α-amülaas: 20–60 U;
                                       
                                    
                                           
                                       
                                       
                                          endo-1,4-β-ksülanaas: 10 500 – 31 500 U.
                                       
                                    
                        
                              3.
                           
                           
                              Kasutamiseks segasöödas, milles on rohkesti tärkliste rühma mittekuuluvaid polüsahhariide (peamiselt β-glükanaase ja arabinoksülaane), nt sööt, mis sisaldab 30–50 % nisu.
                           
                        
               
                  Tähtajatu
               
            
                  Endo-1,4-β-glükanaas
                  6 000 U
               
            
                  α-amülaas
                  20 U
               
            
                  Endo-1,4-β-ksülanaas
                  10 500 U
               
            
         (1)  Üks U on ensüümi hulk, mis pH-taseme 7,5 ja temperatuuri 30 °C juures vabastab odra β-glükaanist 0,0056 mikromooli redutseerivaid suhkruid (glükoosi ekvivalendid) minutis.
      
         (2)  Üks U on ensüümi hulk, mis pH-taseme 4,8 ja temperatuuri 50 °C juures vabastab karboksümetüültselluloosist 0,0056 mikromooli redutseerivaid suhkruid (glükoosi ekvivalendid) minutis.
      
         (3)  Üks U on ensüümi kogus, mis pH-taseme 7,5 ja temperatuuri 37 °C juures hüdrolüüsib 1 mikromooli glükosiidsidemeid vees lahustumatust võrkstruktuuriga tärklise polümeerist minutis.
      
         (4)  Üks U on ensüümi hulk, mis pH-taseme 5,3 ja temperatuuri 50 °C juures vabastab kasepuidu ksülaanist 0,0067 mikromooli redutseerivaid suhkruid (ksüloosi ekvivalendid) minutis.